দিল্লি পুরসভার ১২ হাজার চুক্তিভিত্তিক কর্মীকে স্থায়ী করার প্রতিশ্রুতি অতিশীর

নয়াদিল্লি: দিল্লি বিধানসভা ভোটে (Delhi Election) মুথ থুবড়ে পড়েছে আপ (AAP)। মান বাঁচিয়েছেন অতিশী (Atishi)। আজ বিরোধী দলনেত্রী হিসেবে বিধানসভায় তাঁর নাম ঘোষণা করা হয়েছে। এবার আপ নেত্রী অতিশীর ঘোষণা দিল্লি পুরসভা (Municipal Corporation of Delhi) (এমসিডি) ১২ হাজার চুক্তিভিত্তক কর্মীকে স্থায়ী করা হবে।

রবিবার এক সাংবাদিক বৈঠকে এমসিডি মেয়র মহেশ খিঞ্চি, ডেপুটি মেয়র রবিন্দর ভরদ্বাজ এবং হাউসের নেতা মুকেশ গোয়েলের উপস্থিতিতে এই কথা ঘোষণা করেন অতিশী। গত দুছরে সাড়ে ৪ হাজার চুক্তিভিত্তিক কর্মীকে স্থায়ী করা হয়েছে।

আরও পড়ুন: ৯১ বছরের অস্ট্রেলিয়ান ‘যুবক’ চিরশায়িত থাকলেন ভারতেই

এবার পরবর্তী বৈঠক হবে ২৫ ফেব্রুয়ারি। আমরা সাফাই কর্মী, জুনিয়র ইঞ্জিনিয়ার, সিনিয়র ইঞ্জিনিয়ার, মালী এবং অন্যান্য চুক্তিভিত্তিক কর্মী সহ সমস্ত বিভাগে আরও ১২ হাজার কর্মচারীকে স্থায়ী করতে প্রস্তুত। অতিশী জানিয়েছেন, পঞ্জাবে আপ সরকার চুক্তিভিত্তিক শিক্ষকদের স্থায়ী করেছে,এবার শ্রমিকদের অধিকার দিতেও আমরা প্রতিশ্রুতিবদ্ধ।

অতিশী কটাক্ষ করে বলেন, বিজেপি প্রতিশ্রুতি রাখতে ব্যর্থ হলেও আপ যা কথা দেয়, তা রাখে। সেইকারণে দিল্লির নয়া মুখ্যমন্ত্রী নির্বাচনে আগেই আমরা দিল্লি সরকারের আর্থিক অবস্থা সম্পর্কে নির্ভুল তথ্য দিতে বলেছিলাম।

অতিশীর দাবি, কেন্দ্রীয় সরকারের কাছ থেকে কোনও আর্থিক সহায়তা না পাওয়া সত্ত্বেও, আমরা দিল্লির অর্থনীতিকে শক্তিশালী করেছি।